**PARAIŠKOS IMPORTO LICENCIJAI GAUTI PILDYMO INSTRUKCIJA**

1. Paraišką importo licencijai gauti pildo pareiškėjas, norintis gauti importo licenciją.
2. **1 langelis** Turi būti įrašomas licenciją išdavusios įstaigos adresas: *ŽEMĖS ŪKIO AGENTŪRA PRIE ŽEMĖS ŪKIO MINISTERIJOS, GEDIMINO PR. 19, LT-01103 VILNIUS.*
3. **4 langelis.** Įrašomas pareiškėjo, norinčio gauti licenciją, adresas ir įmonės, EORI kodas.
4. **7 langelis.** JeiguBendrijos taisyklėse, taikomose konkretiems produktams, nurodyta, kad konkrečiu atveju eksportuojanti šalis yra privaloma, turi būti nurodyta eksportuojanti šalis ir laukelis, esantis prieš žodį „Taip“, turi būti pažymėtas ženklu „X“. JeiguBendrijos taisyklėse, taikomose konkretiems produktams, nurodyta, kad konkrečiu atveju eksportuojanti šalis yra neprivaloma, ji gali būti įrašyta arba neįrašyta ir laukelis, esantis prieš žodį „Ne“, turi būti pažymėtas ženklu „X“.
5. **8 langelis.** JeiguBendrijos taisyklėse, taikomose konkretiems produktams, nurodyta, kad konkrečiu atveju produkto kilmės šalis yra privaloma, turi būti nurodyta kilmės šalis ir laukelis, esantis prieš žodį „Taip“, turi būti pažymėtas ženklu „X“. JeiguBendrijos taisyklėse, taikomose konkretiems produktams, nurodyta, kad konkrečiu atveju produkto kilmės šalis yra neprivaloma, kilmės šalis gali būti įrašyta arba neįrašyta ir laukelis, esantis prieš žodį „Ne“, turi būti pažymėtas ženklu „X“.
6. **11 langelis.** Įrašoma garantijos suma eurais.
7. **14 langelis.** Nurodomas bendrinis importuojamos prekės pavadinimas. Bendrinis prekės pavadinimas gali būti prekių grupės pavadinimas arba konkrečios prekės pavadinimas.
8. **15 langelis.** Nurodomas produkto aprašymas pagal Kombinuotąją nomenklatūrą. Aprašymas gali būti supaprastintas, jei tik nurodomi reikalingi duomenys, pagal kuriuos produktui priskiriamas KN kodas, nurodytas 16 langelyje.
9. **16 langelis.** Nurodomas visas kombinuotosios nomenklatūros kodas. Tačiau tam tikrais specialiais Bendrijos taisyklėse numatytais atvejais reikia: 1) nurodyti visus kombinuotosios nomenklatūros subpozicijų arba kombinuotosios nomenklatūros subpozicijos, prieš kurį yra įrašas „ex“, kodus; 2) nurodyti kodus taip, kaip numatyta Bendrijos taisyklėse.
10. **17 langelis.** Kiekis gali būti nurodytas metrinės matų sistemos svorio ar tūrio vienetais (kilogramais arba hektolitrais) arba nurodant gyvų galvijų skaičių.
11. **18 langelis.** Produkto kiekis 18 langelyje turi atitikti kiekį, nurodytą 17 langelyje, bei turi būti nurodytas tais pačiais mato vienetais.
12. **20 langelis.** Įrašomi specialūs duomenys, kai to reikalauja Bendrijos taisyklės, taikomos konkretiems produktams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_